नई दिल्ली:संचार मंत्री मनोज सिन्हा ने कहा है कि पेमैंट्स बैंक और पार्सल डायरैक्टोरेट के बाद डाक विभाग अगले 2 साल में इंश्योरैंस कंपनी की शुरूआत करेगा। सिन्हा ने कहा, ‘‘डाक विभाग अपना कलेवर बदल रहा है। पार्सल डायरैक्टोरेट और पेमैंट्स बैंक के रूप में अपने कार्य को विस्तार देने के बाद इंश्योरैंस कंपनी के गठन का फैसला किया गया है।’’ सिन्हा ने कहा कि आगामी सप्ताहों में इंश्योरैंस यूनिट के लिए कंसल्टैंट नियुक्ति को लेकर प्रस्ताव लाया जाएगा।